kardosdrur/scandi-wiki huggingface dataset:
On the Road (film fra 2012)

On the Road er en amerikansk dramafilm fra 2012. Walter Salles instruerede filmen efter et manus udarbejdet af Jose Rivera. Handlingen er baseret på Jack Kerouacs roman af samme navn. Sam Riley og Garrett Hedlund spiller hovedrollerne som Sal Paradise og Dean Moriarty, mens Kristen Stewart, Kirsten Dunst og Viggo Mortensen ses i væsentlige biroller.

Filmen havde premiere i 2012.

Handling 

Forfatteren Sal Paradise (Sam Riley) har netop mistet sin far og er i dyb sorg, men får nyt mod på livet, da han møder den frisindede og bekymringsløse playboy Dean Moriarty (Garrett Hedlund) og hans kæreste Marylou (Kristen Stewart). Sal bliver fascineret af hans underfulde charme og udvikler et tæt venskab med ham, selv om Dean ofte opfører sig på kanten af arrogance og støder folk fra sig lige så let som han kommer ind på dem. Sal bliver hurtigt involveret i en verden fuld af alkohol, sex og stoffer, mens de to drager ad landevejene i høj hastighed og møder en række mennesker, der på godt og ondt påvirker deres liv.

Rolleliste 
 Sam Riley som Sal Paradise
 Garrett Hedlund som Dean Moriarty
 Kristen Stewart som Marylou
 Amy Adams som Jane
 Tom Sturridge som Carlo Marx
 Alice Braga som Terry
 Elisabeth Moss som Galatea Dunkel
 Danny Morgan som Ed Dunkel
 Kirsten Dunst som Camille
 Viggo Mortensen som Old Bull Lee
 Steve Buscemi som Tall Thin Salesman
 Terrence Howard som Walter

Eksterne links
 
 Film news and casting information
 Salles interview

Amerikanske film fra 2012
Dramafilm fra USA
Film baseret på bøger
Buncton

Buncton er en lille landsby i distriktet Horsham, West Sussex i England. Det er en del af civil parish Wiston knap 1 km mod nord. Det ligger øst for hovedvejen A24, 18 km syd for Horsham og 10 km nordvest fra Shoreham-by-Sea.

Buncton har eksisteret som bebyggelse i omkring 1000 år. Den nævnes i Domesday Book fra 1086, hvor den kaldes Bongetune. Dens oprindelse skal finde i herresæde, hvis land lå i to eksklaver i sognet Ashington i Rape of Bramber, der er en af de seks underdele i det historiske Sussex. Den middelalderlige herregård blev revet ned og erstattet af et nyt i 1600-tallet, som stadig står.

Den mest berømte bygning i Buncton er All Saints Church, der er en listed building af 1. grad. Den stammer fra 1000- eller 1100-tallet, og består hovedsageligt af flintesten og murbrokker med fragmenter af tegl, der er taget fra en tidligere romersk bygning, der har stået tæt ved. Kirken blev bygget af munk i den nærliggende Sele priory, og dele af stenene i All Saints Church har tegn på tidligere at være brugt i Sele. Kirken indeholdt en særlig udskæring, som nogle mente var et eksempel på sheela-na-gig, som blev ødelagt af hærværk i 2004.

Indtil 2007 var All Saints Church var en annekskirke i distriktet, underlagt St Mary's Church i Wiston, men herefter blev bygningerne status byttet om, så All Saints Church nu er sognekirke.

Buncton Tea Rooms (også kendt som Wiston Granary Tea Rooms) er et populært sted for lokale og turister om sommeren. Her findes høns, ænder og andet fjerkræ, der går omkring i haven blandt bordene.

Referencer 

West Sussex
Byer i England
Mads Duedahl

Mads Duedahl (født 14. august 1984 i Vejle) er en dansk politiker, der siden 2022 har været Regionsrådsformand for Region Nordjylland. Duedahl er Region Nordjyllands første borgerlige regionsrådsformand og kom til magten ved en konstitueringsaftale mellem Venstre, Konservative, Nye Borgerlige og Dansk Folkeparti. Indtil da havde Duedahl siden 1. januar 2010 siddet i Aalborg Byråd, hvor han var rådmand for Venstre. Fra 2014 var han rådmand for Aalborg Kommunes Sundheds- og Kulturforvaltning. Duedahl er tidligere medlem af Venstres hovedbestyrelse.

Duedahl er født i Vejle, men opvokset i Skovsgård. Han er student fra Fjerritslev Gymnasium (2004) og cand.scient.adm. fra Aalborg Universitet (2013). Efter endt studie var Mads Duedahl en kortere periode ansat med løntilskud som Sundheds- og frivillighedskonsulent i Jammerbugt Kommune, inden han blev udpeget som rådmand.

Duedahl er tidligere formand for Venstres Ungdoms lokalforening i Aalborg, og i 2011 blev han valgt som landskasserer for Venstres Ungdoms Landsorganisation. 

Privat er Duedahl bosiddende i Aalborg sammen med sin hustru, Anna, og parrets to børn.

Bestyrelsesposter og tillidshverv 
Bestyrelsesmedlem i Musikken Hus, 2014-

Bestyrelsesmedlem i Utzon Fonden, 2014-

Næstformand i Aalborg Integrationsråd, 2014-

Medlem af Aalborg Uddannelsesråd, 2014-

Formand for Den Nordjyske Kulturaftale, 2014-

Bestyrelsesmedlem for I/S Reno Nord, 2009-2014

Næstformand for Aalborg Ungdomsskole, 2009-2014

Landskasserer i Venstres Ungdom, 2010-2011

Medlem af Venstres Hovedbestyrelse, 2010-2011

Formand for Venstres Ungdom i Aalborg, 2008-2010

Referencer

Eksterne henvisninger 
Mads Duedahls hjemmeside 

Mads Duedahls facebookside

Medlemmer af Aalborg Byråd
Rådmænd i Aalborg
Kommunalbestyrelsesmedlemmer fra Venstre
Personer fra Vejle
Mike Will Made It

Michael Len Williams II (født 23. marts 1989) eller bedre kendt som Mike Will Made It, er en amerikansk musikproducer, label ejer og manager for sin egen gruppe Rae Sremmurd (Ear Drummers bagfra).

Musikproducere fra USA
Musikere fra USA
Sportsrideklubben

Sportsrideklubben er en dansk rideklub, der blev etableret d. 10. marts 1900 af en gruppe af jagtryttere. Klubben har i dag ca. 1.500 medlemmer.

I 1901 afholdt klubben Danmarks første ridestævne, der var distanceridning over 81 km. I 1903 fulgte en højdespringskonkurrence i Lørups Ridehus i København.

Det første dressur og springstævne afholdt klubben i 1904 på Charlottenlund Travbane. I 1905 arrangerede klubben Hubertusjagt i Jægersborg Dyrehave for første gang.

Sportsrideklubben var en af initiativtagerne til stiftelsen af Dansk Ride Forbund i 1917.

I 1952 blev Københavns Rideklub indlemmet i Sportsrideklubben.

Notable medlemmer og konkurrencer 
En række af klubbens medlemmer har deltaget i internationale konkurrencer, og Sportsrideklubben har arrangeret en række store konkurrencer.

Ved OL i 1956 i Melbourne, Australien bestod Danmarks hold i skoleridning af Lis Hartel, Hermann Zobel og Inge Lemwig-Müller, der alle er ryttere fra Sportsrideklubben.

I 1963 og 1965 afholdt Sportsrideklubben “Copenhagen Horse Festival” med EM i skoleridning, som blev afviklet på græsset syd for slottet i Bernstorffsparken. I 1974 afholdt Sportsrideklubben VM i dressur på Christiansborg. Igen i 1985 afholdt klubben EM i dressur i Bernstorffsparken. I årene derefter blev Christianborg igen stævneplads og der blev arrangeret World Cup i dressur.

Referencer

Eksterne henvisninger 

Ridning
Foreninger fra Danmark
Etableret i 1900
Handzame Classic 2017

Handzame Classic 2017 var den 7. udgave af cykelløbet Handzame Classic. Løbet var en del af UCI Europe Tour-kalenderen og blev arrangeret 17. marts 2017. Det blev vundet af norske Kristoffer Halvorsen fra Joker Icopal.

Hold og ryttere

Danske ryttere
Mads Würtz Schmidt kørte for 
Lasse Norman Hansen kørte for

Resultater

Eksterne henvisninger

2017
UCI Europe Tour 2017
Jesse Klaver

Jesse Feras Klaver (født 1. maj 1986 i Roosendaal) er en hollandsk politiker, som 12. maj 2015 blev leder af GroenLinks, som Klaver repræsenterer i Nederlandenes parlaments underhus.

Jesse Klavers mor er af hollandsk/indonesisk afstamning, mens faren stammer fra Marokko.

Eksterne henvisninger 

 

Politikere fra Nederlandene
Parlamentsmedlemmer fra GroenLinks
Walter Amtrup

Walter Otto Hugo Karl Amtrup (født 15. marts 1904 i Hamborg, død 7. august 1974 i Erfurt var en tysk skuespiller, dubber, operasanger (bas) og drama lærer.

Kunstnerisk karriere

Uddannelse og engagements 
 1925–1931: Studium på Hochschule für Musik i Berlin, specialisering skuespiller/operasanger
 1932–1933: Landestheater Altenburg
 1933: Stadttheater Meißen
 1934: Stadttheater Neiße
 1935: Neues Schauspielhaus der Jadestädte, Wilhelmshaven
 1936: Stadttheater Hanau
 1937–1941: Staatstheater Schwerin
 1941–1945: Städtische Bühnen Chemnitz
 1947–1951: Städtische Bühnen Flensburg
 1955–1966: Städtische Bühnen Erfurt
 1966–1969: Meininger Theater

Teater 
Meininger Theater (uddrag)
 Das Feuerwerk (Albert Oberholzer)
 Der Besuch der alten Dame (butler)
 Herodes und Mariamne (Sameas, farisæer)
 Unterwegs (konduktør)
 Die Räuber (Daniel, husholder)
 Maria Stuart (Melvil, majordomo)
 Caesar und Cleopatra (3. tjenestemand / majordomo)
 Amphitryon (Argatiphontidas)

Film og TV 
Skuespiller
 1957: Polonia-Express
 1959: Der Spekulant (TV)
 1960: Die Hunde bellen nicht mehr (TV)
Dubber
 1958: Kassendiebe – Bocek (tjekkoslovakiske film)
 1958: Testpiloten – Anufrijew (Mosfilm)
 1959: Die Erfindung des Verderbens – Graf Artigas (tjekkoslovakiske film)
 1959: Die letzte Chance (italiensk film)
 1960: Tierfänger – dyr catcher – ikke nævnt ved navn (sovjet film)
 1961: Das schwarze Gesicht – ikke nævnt ved navn (ungarsk film)

Noter

Eksterne henvisninger 
 
 Walter Amtrup: Ringparabel (Nathan der Weise; Lessing)

Skuespillere fra Tyskland
Personer fra Hamborg
Pfullingen

Pfullingen er en by i distriktet Reutlingen, Baden-Württemberg, Tyskland. Den ligger 3 km sydøst for byen Reutlingen ved foden af Schwäbische Alb i dalen omkring den lille flod Echaz. Pfullingen med omkring 18.000 indbyggere er kendt for i nogle år i begyndelsen af 2000'erne at have haft et herrehold i håndboldbundesligaen. Desuden er den kendt for sit udsigttårn, Schönbergturm og for at have en fodgængerfacilitet kaldet peoplemover.

Historie 
Pfullingen kendes første gang i historien fra Otto den Store i 937. Byen mistede sine byprivilegier i slutningen af det 14. århundrede til Reutlingen, og byen blev indtaget og ødelagt.

I 1250 blev der grundlagt et clarisserkloster af en frøken Mechtild und Irmel. Kejseren gav klosteret særlige privilegier og udstrakt frihed. Efter reformationen blev klosteret nedlagt og ødelagt, og i 1793 blev ruinerne efter det fuldstændig fjernet.

I 1487 solgte den sidste adelsmand i Pfullingen, Caspar Remp, alle sine ejendomme til Eberhard 1. af Württemberg, hvorved en stor del af området kom til at høre under Württemberg. Under trediveårskrigen var Pfullingen i en periode (1635-1648, med korte afbrydelser) det administrative hovedkvarter for en gren af Vorderösterreich, hvor en østrigsk herre sad på slottet. Det blev angrebet af Konrad Widerholt, der var herre over Württemberg, og slottet blev slemt beskadiget. Med den westfalske fred kom Pfullingen tilbage til Württemberg. I 1699 fik byen igen egne byprivilegier, men faldt igen i 1806 til Oberamt Reutlingen.

Som følge af Echaz-flodens vandkraft var det tidligt muligt at gennemføre en industrialisering. Så tidligt som i 1830 fandtes der 22 vandmaskiner, og det tidligere altdominerende landbrugserhverv, herunder vindyrkning, faldt drastisk i betydning.

Kultur 
Idrætsklubben VfL Pfullingen, der var grundlagt i 1862, har 15 afdelinger. Klubbens herrehåndboldafdeling oplevede sin storhedstid i perioden 2002-2006, hvor holdet spillede i Bundesligaen, det sidste af årene dog under navnet VfL Pfullingen/Stuttgart. I juni 2006 måtte klubben dog se sig insolvent og blev tvangsnedrykket. Med fokus på ungdomsarbejdet er klubben igen på vej op gennem rækkerne.

I byen findes også en skytteklub med rødder tilbage til 1522.

Kendte personer fra byen 
Født i byen
 Wolfgang af Regensburg, munk og biskop af Regensburg
 Konrad 1. af Pfullingen, ærkebiskop af Trier

Betydeligt virke i byen
 Fritz Ketz, maler og grafiker

Eksterne henvisninger 

Byer i Baden-Württemberg
Georges Bernanos

Georges Bernanos (født 20. februar 1888 i Paris, død 5. juli 1948 i Neuilly-sur-Seine) var en fransk forfatter. Blandt hans mest kendte værker kan nævnes Under Satans sol og En landsbypræsts dagbog, som begge er filmatiseret, instrueret af Maurice Pialat hhv. Robert Bresson.

Bibliografi 
 Sous le Soleil de Satan (Under Satans Sol) (1926)
 Saint Dominique (1927)
 L'lmposture (1927)
 La Joie (1928)
 Jeanne D'Arc (1929)
 La Grande peur des Bien-Pensants (1932)
 Un Crime  (1935)
 Journal d'un Cure de Campagne (En landsbypræsts dagbog) (1936)
 Nouvelle Histoire de Mouchette (Historien om en anden Mouchette) (1937)
 Les Grands Cimetieres sous la Lune (1938)
 Scandale de la Verite (1938)
 Nous autres Francais (1939)
 Lettre aux Anglais (1942)
 Monsieur Ouine (1943)
 Le Chemin de la Croix-des-Ames (1943 og 1944)
 The Open Mind (1945), oversat til engelsk af Geoffrey Dunlop.

Romaner oversat til dansk 
 En landsbypræsts dagbog (Journal d'un curé de campagne, 1935-36)
 Historien om en anden Mouchette (Nouvelle histoire de Mouchette, 1937)
 Under Satans Sol (Sous le soleil de Satan, 1926)

Filmatisering 
 Under Satans sol (1987)
 En landsbypræsts dagbog (1951)

Kilder

Eksterne henvisninger 

Romanforfattere fra Frankrig
Personer fra Paris
Pumping Iron

Pumping Iron (dansk: Sagen er bøf) er en docudrama fra 1977, der handler om det at være bodybuilder og den følger blandt andet Arnold Schwarzenegger, som forsøger at vinde Mr. Olympia for syvende gang.

Eksterne henvisninger 
 

Amerikanske film fra 1977
Dokumentarfilm fra USA
Bodybuilding
Engelsksprogede film
Jakob Thyregod Scheuer

Jakob Thyregod Scheuer (født 1956) er en dansk pædagog og forfatter af ungdomsromaner.

Karriere 
Scheuer har en familiebaggrund med forfattere, men beskæftigede sig i mange år med forskellige pædagogiske opgaver, især i forhold til børn og unge med problemer. 

Han skrev sin første bog med titlen Jægersoldater i 1991 og kom efterhånden til at skrive flere bøger om unge og deres møde med kriminelle miljøer. Han arbejder nu på halv tid i en børnehave, og resten af tiden skriver han bøger.

Bibliografi 
Jakob Scheuer har udgivet følgende bøger:
 Jægersoldater (1991)
 På kampholdet (1993)
 Farlig leg (1995)
 Kæreste med Connie (1997)
 Farlige venner (1998)
 Farlig fest (2006)
 Farlige gader (2007)
 Farligt møde (2008)
 Skud i ghettoen (2009)
 Barcelona må vente (2010)
 Den store chance (2010)
 Det forkerte land (2011)
 På fire hjul (2012)
 Altid klar (2012)
 På flugt fra Fattiggården (2013)
 Herregårdsbisse (2014)
 Hvad nu, Oliver? (2014)
 En kamp for livet (2015)
 Et år i Helvede (2016)
 Den sorte taske (2016)
Splatterkrigen (2017)
Det hvide snit (2018)
Det røde kort (2018)

Referencer

Eksterne henvisninger 
Officiel hjemmeside 

Romanforfattere fra Danmark
TLC (tv-kanal)

TLC er en oprindelig amerikansk tv-kanal på kabel-tv, med forskellige former for reality-tv, der sendes i forskellige versioner døgnet rundt i forskellige dele af verden. Kanalen ejes af Discovery Communications

Liste over serier 
19 Kids and Counting

Kilder

Eksterne henvisninger 

TLC
Dmitrij Ustinov

Dmitrij Fjodorovitj Ustinov (, ; født 30. oktober 1908 i Samara, Det Russiske Kejserrige, død 20. december 1984 i Moskva, Sovjetunionen) var en sovjetisk marskal, politiker og forsvarsminister for Sovjetunionen fra 1976 og frem til sin død i 1984.

Eksterne henvisninger 

Forsvarsministre
Politikere fra Sovjetunionen
Leninordenen
Sovjetunionens helt
Militærfolk fra Sovjetunionen
Bill Nye

William Sanford Nye (født 27. november 1955) er en amerikansk ingeniør, tv-vært, komiker, skuespiller, forfatter og videnskabsmand, blandt andet kendt som Bill Nye the Science Guy, der som vært på den populærvidenskabelige tv-serie af samme navn, formidlede forskellige emner til børn i 1990'erne.

Nye er i øjeblikket leder af The Planetary Society, der blev startet af blandt andre Carl Sagan i 1980.

Liv og karriere 
Nye studerede maskinteknik ved Cornell University og modtog en B.S. i 1977.

Udvalgt bibliografi 
 Undeniable: Evolution and the Science of Creation, med Corey S. Powell (2014), 
 Unstoppable: Harnessing Science to Change the World, med Corey S. Powell (2015),

Referencer

Eksterne henvisninger 

 
 

Undervisere fra USA
Komikere fra USA
Ingeniører fra USA
Videnskabsfolk fra USA
Tv-personligheder fra USA
Personer fra Washington D.C.
Kingdom Hearts Coded

er et konsolrollespil udviklet og udgivet af Square Enix til mobiltelefoner. Spillet er en del af Kingdom Hearts-serien og fokuserer på kong Mickey Mouse. Det blev annonceret på Tokyo Game Show 2007.

Eksterne henvisninger 
 

Computerspil fra 2008
Coded
Nintendo DS-spil
Mobilspil
Brændegård Sø

Brændegård Sø er Fyns næststørste sø, beliggende 3 km sydøst for Korinth og 10 km nordøst for Faaborg. Det er en lavvandet sø, der dækker et areal på 108 ha. Langs søens østbred går en lille offentlig vej.

Fugle 
Der er iagttaget over 200 forskellige fuglearter ved Brændegård Sø. Den havde i 1990'erne en af Europas største skarvkolonier med op til 7100 par. I 2017 var der godt 1000 par, fordelt på to mindre kolonier: En på øen i søen og en på bredden i søens nordende. Øen er også en af de sjældne indlandslokaliteter for sølvmåge, sildemåge og svartbag. Også havørnen ses tit på øen, da der omkring søen er gammel højskov, der giver plads til den og sjældnere rovfuglearter såsom hvepsevåge, rød glente og duehøg.

Af andre skovfugle kan nævnes skovsneppe, huldue, natugle, ravn og kernebider. Ved søen yngler toppet lappedykker, knopsvane, grågås, gravand og gråand. Udenfor yngletiden raster store mængder af ænder og andre svømmefugle i søen. Der er store forekomster af rastende grågås, knarand, gråand, skeand, taffeland, troldand og vibe. Om vinteren ses stor og lille Stor skallesluger. Der ses hyppigt vandrefalk. Om efteråret ses tit fiskeørn, og rød glente og blå kærhøg dukker op regelmæssigt.

Naturbeskyttelse
Brændegård Sø er en del af Natura 2000-område nr. 120 Skove og søer syd for Brahetrolleborg og 532 hektar søen   blev, sammen med Nørresø i 1986 fredet

Eksterne kilder/henvisninger 

Fredede arealer i Danmark
Søer i Faaborg-Midtfyn Kommune
Hinter Kaifeck

Hinter Kaifeck er en tysk Thriller fra 2009. Filmen er  instrueret af Esther Gronenborn og er baseret på Hinterkaifeck-mordene i 1922. Benno Fürmann og Alexandra Maria Lara spille hovedrollerne.

Medvirkende
 Benno Fürmann som Marc Barenberg
 Alexandra Maria Lara som Juliana Lukas
 Henry stang som Tyll Barenberg
 Michael Gwisdek som minister
 Erni Mangold som Alma Lukas
 Monika Hansen som Martha Lukas
 Waldemar Kobus som Franz Kogler
 Manfred Mock som Arno Gäbler
 Andrusch Jung som Dr. Hoff

Eksterne henvisninger 

Tyske film fra 2009
Film baseret på virkelige begivenheder
Thrillerfilm fra Tyskland
Tysksprogede film
Under Satans sol

Under Satans sol er en fransk dramafilm fra 1987 instrueret af Maurice Pialat og med Gérard Depardieu, Sandrine Bonnaire og Pialat hovedrollerne. Filmen er baseret på en roman af Georges Bernanos.

Filmen blev vist på Filmfestivalen i Cannes i 1987, hvor den vandt Den Gyldne Palme

Medvirkende 
 Gérard Depardieu som Donissan
 Sandrine Bonnaire som Mouchette
 Maurice Pialat som Menou-Segrais
 Alain Artur som Cadignan
 Yann Dedet som Gallet
 Brigitte Legendre som Mouchette's mor
 Jean-Claude Bourlat som Malorthy
 Jean-Christophe Bouvet som Hestehandler
 Philippe Pallut som mand i stenbrud
 Marcel Anselin som Bishop Gerbier
 Yvette Lavogez som Marthe
 Pierre D'Hoffelize som Havret
 Corinne Bourdon som Barnets mor
 Thierry Der'ven som Sabroux
 Marie-Antoinette Lorge som Estelle

Eksterne Henvisninger 

Franske film fra 1987
Dramafilm fra Frankrig
HK Kuban Krasnodar

Kuban (håndboldklub) eller HK Kuban Krasnodar er en russiske kvinde-håndboldklub fra Krasnodar i Rusland. Kvindeholdet spiller til daglig i Ruslands kvindehåndbold Superligaen og blev i sæsonen 2016/17 placeret som nummer 3. Klubbens træner er Jevgenij Trefilov, som også er træner for det russiske kvindehåndboldlandshold. 

Klubben blev grundlagt i 1965 og spiller på deres hjemmebane i Olympus Arena med plads til 3.000.

Resultater 
 EHF Cup Winners' Cup
 1987, 1988
 Sovjetiske mesterskab
 1989, 1992

Truppen 2017/18 

Målvogtere
 1  Viktorija Kalinina
 16  Irina Mikhaylyuta
 99  Victoria Samarskaya
Fløjspillere
RW
 7  Diana Golub
 23  Snezhana Makhneva
 24  Anna Efimkina
 
LW
 4  Alexandra Davidenko
 8  Yana Savinova
 89  Jekaterina Fanina
Stregspillere
 19  Jekaterina Matlashova
 55  Kseniya Karpacheva
 73  Valentina Goncharova

Bagspillere
LB
 5  Lada Samoilenko
 11  Julija Golikova
 17  Liudmila Vydrina
 66  Jekaterina Barkalova
CB
 31  Julija Nalivko
 57  Jaroslava Frolova
 88  Liubov Arishina
RB
 10  Julija Gariaeva
 33  Milana Rzaeva
 87  Valentina Vernigorova

Eksterne henvisninger 
Officiel webside 

Håndboldklubber fra Rusland
Etableret i 1965
Krasnodar
En landsbypræsts dagbog

En landsbypræsts dagbog er en fransk dramafilm fra 1951 instrueret af Robert Bresson og med Claude Laydu, Léon Arvel og Antoine Balpêtre hovedrollerne. Filmen er baseret på en roman af Georges Bernanos.

Filmen vundet adskillige priser, herunder Grand Prize ved Venedig International Film Festival, og Louis Delluc Prisen.

Medvirkende 
 Claude Laydu som Præst af Ambricourt
 Jean Riveyre som Greve (Le Comte)
 Adrien Borel som Præst af Torcy (Curé de Torcy) (som Andre Guibert)
 Rachel Bérendt som Komtesse (La Comtesse) (som Marie-Monique Arkell)
 Nicole Maurey som Frk. Louise
 Nicole Ladmiral som Chantal
 Martine Lemaire som Séraphita Dumontel
 Antoine Balpêtré som Dr. Delbende (Docteur Delbende) (som Balpetre)
 Jean Danet som Olivier
 Gaston Séverin som Canon (Le Chanoine) (som Gaston Severin)
 Yvette Etiévant som Femme de ménage
 Bernard Hubrenne som Præst Dufrety
 Léon Arvel som Fabregars

Kilder

Eksterne Henvisninger 

Franske film fra 1951
Dramafilm fra Frankrig
Emile Roemer

Emile Gerardus Maria Roemer (Boxmeer, 24. august 1962) er en nederlandsk politiker ved det Socialistiske Parti (nederlandsk: Socialistische Partij), han er siden 2006 medlem af Andet Kammer. Siden 2010 er han leder af SP i det Tweede Kamer (som efterfølger til Agnes Kant).

Ægteskabelig status 
Emile Roemer blev gift i 1986, har to døtre og bor i Sambeek.

Litteratur 
 Emile Roemer: "Tot hier - en nu verder" (2010)
 Emile Roemer: "Het kan wel. Tussen Binnenhof en buitenwereld" - Amsterdam, Van Gennep, 2015. 
 Arjan Visser: "Macht begeer ik helemaal niet", rubrik 'Tien Geboden', Trouw, 26. marts 2011
 Pieter van Os en Esther Wittenberg: "De man die de scherpe randjes van de SP haalde", NRC Weekend, 28. og 29. januar 2012

kilder

Eksterne henvisninger 

 parlement.com  

 

Politikere fra Nederlandene
Parlamentsmedlemmer fra Socialistische Partij
Horsham

Horsham er en engelsk købstad ved floden Arun på kanten af området kaldet Weald i West Sussex. Byen ligger omkring 50 km sydvest for London, 30 km nordvest for Brighton og 42 km nordøst for county town Chichester. Nærliggende byer inkluderer Crawley mod nordøst og Haywards Heath og Burgess Hill mod sydøst. Det er administrativt centrum for distriktet Horsham.

Byen kendes fra 947, og navnet betyder enten "hestehjem" (engelsk horse home) eller "Horsas hjem" (en saksisk kriger der fik tildelt et landområde hvor Horsham ligger). Byen har været kendt for sin hestehandel i begyndelen af middelalderen samt jern- og teglstensfremstilling frem til 1900-tallet.

Christ's Hospital, der er en skole, ligger i byen og blev grundlagt i 1552.

Eksterne henvisninger 

 Horsham District Council – Local Government website

Byer i England
West Sussex